แนวโน้มดัชนีเช้าลุ้นขึ้นต่อ
นักวิเคราะห์ฯคาดตลาดหุ้นไทยเช้านี้มีโอกาสปรับตัวขึ้นต่อ จับตา S&P เตือนอาจลดเครดิต 15 ประเทศยูโรโซน
6 ธ.ค. 2554

นักวิเคราะห์ฯคาดตลาดหุ้นไทยเช้านี้มีโอกาสปรับตัวขึ้นต่อ จับตา S&amp;P เตือนอาจลดเครดิต 15 ประเทศยูโรโซน
นายเทิดศักดิ์ ทวีธีระธรรม ผู้อำนวยการอาวุโสฝ่ายวิเคราะห์ บล.เอเซีย พลัส กล่าวว่า ตลาดหุ้นไทยเช้านี้มีโมเมนตัมที่จะปรับตัวขึ้นต่อจากสัปดาห์ที่ผ่านมา เพราะปัจจัยจากต่างประเทศต่างๆ ยังไม่ได้มีอะไรเปลี่ยนแปลงหรือรุนแรงขึ้น อย่างไรก็ตามความเสี่ยงคงมากขึ้นไปด้วย หลังตลาดฯปรับตัวขึ้นมามากแล้ว 
ส่วนประเด็นที่สถาบันจัดอันดับความน่าเชื่อถือ สแตนดาร์ด แอนด์ พัวร์ (เอสแอนด์พี) ออกมาประกาศเตือนว่าอาจจะปรับลดอันดับเครดิตความน่าเชื่อถือของ 15 ประเทศในกลุ่มยูโรโซนลง มองว่าเป็นปัญหาที่มีมาอย่างต่อเนื่อง และถ้าเอสแอนด์พีปรับลดเครดิตลงจริงก็คงส่งผลกระทบต่อตลาดหุ้นทั่วโลกอีกครั้งหนึ่ง ถือเป็นประเด็นที่ต้องติดตามอย่างใกล้ชิดต่อไป
พร้อมให้แนวรับ 1,015 จุด แนวต้าน 1,032 และ 1,050 จุด